Selle nädala saates:
Ärkamine Asbury Ülikoolis Kentucky’s levib nüüd teisesse ülikoolidesse.
Kas taas on saabunud suur ärkamine?
Veel:
Piibli linnas Antiookias külastame Türgi maavärinais laastatud kogudust,
Näeme, kuidas tullakse toime hävingus ja jätkatakse rahva teenimist.
Ja:
Sõda Ukrainas on kestnud juba aasta.
Kristlased on rindejoonel ohvreid aitamas.
Mis edasi?
Tere vaatama saadet! Olen Wendy Griffith.
Ärkamine, mis algas kristlikus ülikoolis Kentucky’s,
levib riigi teistesse koolidesse.
Asbury Ülikoolis peeti teenistusi katkematult nädalaid,
ja sinna saabus kümneid tuhandeid üle riigi.
Aastal 1970 aitas sarnane laine ses koolis käivitada Jeesus-revolutsiooni.
Rääkisin inimestega, kes osalesid toonases ärkamises
ja tulid saama täiendust ca 50 aastat hiljem.
Astusin neist ustest sisse.
Tundub, nagu polekski möödunud 53 aastat.
Sama vaim langes mu peale.
Toona 18-aastane abiturient ja praegu vaimulik Jim McIlrath
töötas Asbury’s kojamehena,
kui tol lumisel hommikul 3. veebr. 1970 puhkes ärkamine.
See oli kõigile õnnistuseks! Ma ei loobi sõnu.
Suurim Jumala armastuse ja Püha Vaimu väljavalamine.
Ei oska seda kirjeldada! Olen lihtsalt hämmingus!
Jumala teenimise vaim, suhtumine.
Rahvas tõstis seal kiites käed, rahvas põlvitas altari ümber.
Keegi neid tegelikult ei juhtinud. Püha Vaim juhtis.
Mul oli sama tunne nagu siis, kui sisenesin tol hommikul 1970. aastal.
Suure kiriku pastor tunnistas pattu oma naisele,
ja see avas ukse, et kui suure kiriku pastoril on midagi üles tunnistada,
on seda meil kõigil.
76-aastane Harold Rainwater
on olnud Wilmore’i linnapea Kentucky’s 47 aastat.
Ta juhib ka Asbury hobuprogrammi,
mis õpetab tudengeile hobuste treenimise kunsti.
Kuid 1970. a. pidas Harold restorani Dine-A-Mite
Hughes’i auditooriumi kõrval, kus pakuti parimaid meekukleid linnas.
Ühel päeval märkas ta, et tudengid ei tule enam meekuklite järele.
Mul läks meel mõruks, kui ausalt öelda.
Seda on kole öelda, aga rehkendasin, et kaotan 100 USDd.
Sain asjast päriselt aru alles hiljem.
Ehkki Harold ei saanud toona süvakogemust Issandaga,
muutub ta siiski tundeliseks,
kui kõneleb oma vanaisast, kes tuli Asbury’sse 1940ndatel.
Ta oli sepp, kes rautas hobuseid,
aga siia Asbury’sse vajati kütjat, sest tollal köeti söega.
Nii et tema siht oli tulla siia ja hoida tudengid soojas.
Nii oli ta tuletegija ja ka kirikus kellamees.
Ja nii ütles ta minu isale: ’Tee tuld, helista kella.’
1970. a. puudus sotsiaalmeedia sõna leviku kiirendamiseks.
Aga uudis levis ikka kiiresti.
Ja ka toona kirjutati ärkamisest üle riigi.
Nii et minu meelest algas see täiesti tavalisel teenistusel.
Üks poiss tõusis püsti ja hakkas rääkima oma puudustest.
Ja siis miski muutus õhustikus ja see ei lõppenud ära.
Oli ju nii?
Just nii see oli!
Eelmisel laupäeval oli Hughes’i auditooriumi esisel murul
tuhandeid inimesi kogu riigist, mõned koguni Brasiiliast,
põlvitamas ja palvetamas.
Keegi ei paistnud hoolivat, et olid õues.
53 aastat on möödas Jumala viimasest suurest puhangust läbi Asbury.
Ja seekord on ärkamine suuremgi kui varem.
Vaadake vaid uksest sisse.
Evangelist Rick Curry, kes kasvas üles ca 50 km Wilmore’ist,
ütleb, et Jumal rääkis talle Vaimu tulevasest väljavalamisest Kentucky’s.
Vist umbes 10 aastat tagasi ütles Issand mulle,
et Kentucky’sse tuleb Jumala puhang, mis muudab maa kursi.
Ja viimased 10 aastat oleme loonud võrgustiku ja toonud juhte kokku,
võidelnud Jumala liikumise pärast, Jumala ürituse pärast,
mis on suurem kui meie üksikult.
Nõnda oleme seda taga nõudnud.
Kui siis see algas, teadsime, et peame siia tulema.
Sisse astudes ma lausa pidin seisma jääma.
Tundsin aukartust.
Tuli isegi mõte, et peaksin kingad ära võtma, kuna olen Issanda palge ees.
Magistrant Meg Helton, 26 a., arvas, et linnakus ta enam ärkamist ei näe,
kui seda ei tulnud kolme aasta eest 50. aastapäeval.
Lõpuks jäin sinna 8ks tunniks ja mõtlesin, et ei hooli kellaajast,
pean vaid olema seal tol hetkel.
Ma ei kartnud pettuda.
Mäletan, et palvetasin ja nutsin, nutsin, nutsin!
Mõtlesin, et Issand ei lase pisarail tühja minna,
Ta kuivatab need kord ära ja teab, miks nutan.
Tudengikogu president Alison Perfater
nimetab siin toimuvat üleloomulikuks kogemuseks.
Oli üllatav näha seal mõnd inimest, mõistate?
Muidugi!
Et sulle ju ei meeldi teenistused, kuidas sa siia said?
Ja nii tundsin, et midagi läks lahti, ja rääkisime üha isekeskis,
ja läksime koolist kirikusse ja misjonipõllule nädalaga.
Seminari tudeng Daniel Moye nimetab seda ärkamist elumuutvaks.
Ei osanud eales arvata, et minust saab pastor.
Eelmisel nädalal aga - ma ei ütle, et must saab -
eelmisel nädalal mõtlesin esimest korda elus, et ehk võiksin saada.
Ehk Issand kutsub mind sinnapoole.
Sest sul on vist juba esimene jutlus.
Oh jaa, ju vist! Ja see tuleb hea!
Harold usub, et noorel põlvkonnal on halb maine,
ja neil on vaja, et keegi neisse usuks.
Arvan, et meie, hallipäised, peame vist eest ära astuma
ja laskma järgmisel põlvel peale tulla,
ja uskuda neisse ja anda neile jõudu.
Tahan neisse sisendada,
et nad suudavad saada, kelleks tahavad.
Ta peab ärkamist tõendiks
Jumala armastusest mitte vaid Z-põlvkonna, vaid meie kõigi vastu,
ning võimaluseks korrastada suhted oma Loojaga.
Me sünnime ja sureme, ja sidekriips on vahel.
Mis on sinu sidekriipsul? Kas tegid tuld?
Kas helistasid kella? Kas aitasid teisi?
Oled murdnud sisse.
Mis on su sidekriipsul?
Nagu öeldud, Asbury’s alanud ärkamislaine levib
teistesse ülikoolilinnakutesse üle riigi.
Tudengid paluvad rohkem Jumalat ning et Ta süütaks tule Ameerikas.
Ärkamine on juba levinud Alabama, Kentucky, Missouri, Pennsylvania,
Tennessee, Teksase ja Virginia koolidesse.
Käib Jumala liikumine.
Käib ärkamine, ja mina tahtsin olla Jumala palge ees.
Tahtsin lihtsalt olla usklike seas.
Ja me vajame seda tänapäeva maailma õhkkonnas.
Vanus ei loe!
Jumal tahab praegu puudutada kõiki, noorimast vanimani.
Ja kui maailmas on kõige pimedam, on valgus kõige eredam.
Asbury juhid korraldavad teenistusi teisteski Kesk-Kentucky osades,
et tudengid saaksid minna välja seda kogemust edasi andma.
Dr. Corne Bekker, Regent’i Ülikooli teoloogiateaduskonna dekaan,
räägib meile nüüd neist ärkamistest lähemalt.
Dr. Bekker, tundub,
et just praegusel ajal on CBN kohal, et sellest teatada,
ja näib, et kõik need teenistused algavad nii orgaaniliselt,
tudengite juhtimisel, ülestunnistuse, patukahetsusega. Mida Jumal teeb?
Üks meie professoreid käis Asbury’s ja saatis mulle järgmise sõnumi.
Ta ütles: ’Pole juhte, pole uhkust, pole reklaami.’
’Täielik alandlikkus, täielik alistumine Kristusele.’
See, Wendy, on ehtne Jumala töö.
Arvan, et oleme suure ärkamise lävel.
See toimub praegu peamiselt ülikoolilinnakutes.
Mida Jumal teeb selle Z-põlvkonna, pärast 1997. a. sündinute seas,
ja kuidas mõjutab see kõiki?
Arvan, et Jumala valab Vaimu välja igas põlvkonnas.
Kui uurida kirikulugu, võib seda märgata iga 50-70 aasta tagant.
Praegu on nende kord!
See põlvkond on paljuski hüljatud ja unarusse jäetud,
ent Jumal pole neid unustanud.
Ja arvan, et selle mõju on üleilmne Jumala töö, alistumine Kristusele.
Dr. Bekker, kuuleme, et isegi siin, Regent’i Ülikoolis,
on toimunud tõeliselt vägevaid teenistusi sel nädalal.
Kuuleme teateid ärkamistuledest,
mis on süttimas mere taga, isegi teistes maailmanurkades.
Kas see hakkab toimuma üle ilma?
Absoluutselt! Mulle tuleb ikka meelde Apostlite 2. pt. mõju, eks?
Ja Luukas kirjutab Apostlite tegude raamatus,
et kui Jumal valas välja oma Vaimu, siis rahvas tuli ja küsis:
’Mida peame tegema?’
Meiegi küsime: ’Mida peame tegema?’
Ja Peetruse järgi on õige vastus:
Parandage meelt, laske end ristida Jeesuse nimesse,
võtke vastu Püha Vaimu and. See mulle meeldib.
Ta ütleb, et see tõotus on kõikidele, eriti neile, kes on eemal.
Arvan, et näeme üle ilma naasmist Kristuse poole, alates sellest põlvest.
Aamen!
Kuidas peaks rahvas nüüd reageerima - mainisite patukahetsust -
uudistele neist ärkamistest, kui nad ei saa reisida, ei pääse ülikoolidesse.
Mida nad peaksid siis tegema?
Mu meelest on ohuks alati nn vaimulik kadedus, eks?
Jah.
'Miks Jumal ei tee seda mulle, ainult neile?’
Õige suhtumine on pehme süda.
Otsige Jumalat ja küsige Temalt, mida Ta teilt ootab.
Püha Vaim on siin.
Ta on kõikjal ja Ta puudutab kõiki, kelle süda on Talle avatud.
Aamen! Ja nagu varem rääkisime,
üks asi on sellest teatada ja seda näha, teine aga seda kogeda.
Ma ei taha sellest ilma jääda, ja teie ka mitte, ja meie vaatajad ka mitte.
Issand, palume, et me ei jääks ilma millestki sel tunnil!
- Tänan tulemast! - Tänan, Wendy!
Alati rõõm!
Järgnevalt, Piibli ajaloo poolest
rikkas linnas on kirik Türgi maavärinatest laastatud.
Lähme vaatama kristlasi Antiookias. Pärast pausi!
Tere! Olen Gordon Robertson.
Mu viimane raamat on sinust ja sellest, kust sa tuled,
ja, veelgi olulisem, kuhu lähed.
Selles raamatus avastad kolm elu suurimat küsimust.
Sinu vastus neile väga olulistele küsimustele võib määrata su tuleviku.
Gordon Robertson'i viimasest audioraamatust ’Jumalik juhatus’
leiad juhiseid täisväärtuslikuks eluks, tähenduse Jumala lapseks olemisele,
rohu negatiivse sisehääle vastu, usku tugevdava harduspäeviku
ja nii palju muud.
Jumal on teinud sind kordumatuks.
Sa oled ainus sina kogu inimajaloos.
Sa oled ainus, kes saab täita missiooni, mille Tema on
just sinu jaoks koostanud.
Loodan, et see õpetus julgustab sind püüdlema Jumala parima poole.
Saad ’Jumaliku juhatuse’, kui saad CBN’i partneriks.
Olen Efrem Graham Studio 5st. Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega ning uurime seost
popkultuuri ja usu vahel.
Küsisin oma pastorilt: kas see tähendab,
et pean saama jutlustajaks? Ta ütles: Ei, sa juba oled kantslis.
Kolmapäeva õhtuti kell 20:30 CBN’i uudistekanalil.
Toitumine,
treening,
eeterlikud õlid,
kaalujälgimine
ja muud.
Vaadake Tervet Elu Lorie Johnson’iga.
Rääkige, mis selles on.
CBN’i tervisereporter Lorie Johnson jagab värskeimat teavet
tänaseilt tippterviseekspertidelt.
See on fantastiline.
Leidke, mida peate teadma, et elada tervemat elu.
Vaadake Tervet Elu teisipäeva õhtuti kell 20:30 CBN’i uudistekanalilt.
Tere tagasi saatesse!
Türgis on umbes 50 000 inimest hukkunud sealseis maavärinais.
Vähemalt 164 000 hoonet on rusudes või läheb lammutamisele.
Ja üle miljoni inimese on jäänud kodutuks
ja vajavad hädasti eluks vajalikku, nagu toit, vesi ja arstiabi.
Operatsioon Õnnistuse tiimid on kohapeal toomas tröösti
ning sooja toitu ja riideabi ohvritele.
Meedikutetiim hindab rahva vigastusi ja muid vajadusi mobiilkliiniku abil.
OÕ vabatahtlikud pakivad ja jagavad ka hügieenitarvete kotikesi,
samuti Power X taskulampe valgustuseks pimedail öil.
Üks värinais kannatanud linnu oli olulisel kohal apostel Pauluse elus.
Nagu teatab Chris Mitchell, oli sel oluline roll ka algkoguduses.
6,5-palline värin tabas Hatay linna ühes Türgi rängemini räsitud kandis.
Varises palju hooneid,
mida olid nõrgestanud varasemad värinad ja järeltõuked.
CBN’i Operatsioon Õnnistuse rahvusvahelise abiosakonna juht
Diego Traverso teatas järgmist mõni hetk pärast õnnetust.
See tundus tõesti tugev ning kõik varises uuesti.
Elekter, kõik lülitus lihtsalt välja.
Olime otse tänaval teenimas sinna saabuvaid inimesi.
Jagasime välja päikselampe.
Käivitasime kohapeal kliiniku,
teenimaks siinseid inimesi, kes on nii suures hädas.
Samuti veidi toitu; keedame siinsamas kuuma suppi.
Jagame tekke - praegu on jälle päris külmaks läinud.
Hatay linn on teise nimega Antiookia,
mis mängis olulist rolli apostel Pauluse elus
ja kus tekkis algristikogudus.
CBN’i Uudised käis ses linnas mõned päevad tagasi.
Minu taga on Antiookia linn, mida laastas 6. veebruari maavärin.
Uues Testamendis, Apostlite tegude 11. pt.-s, öeldakse,
et Antiookias hakati esimest korda kutsuma Jeesuse jüngreid kristlasteks.
Nagu paljud paigad ses regioonis, sai Antiookia eriti ränga hoobi.
Näete selliseid hävingupilte kõikjal maavärina tsoonis.
Kuid see konkreetne koht on eriline,
kuna siin teenis kohalik kogudus oma ümbruskonda 23 aastat.
Tegelikult seisame pastori ja ta naise maja ees,
ja need hooned on nende armastatud naabrite omad.
Ainsatki pole enam alles.
Nii on see kallis pastoripere kaotanud oma naabrid, keda nad on teeninud,
kuulutades aastaid Jeesuse armastust,
ja nüüd on kõik läinud.
Pastor Elmas rääkis CBN’i Uudistele tollest õudsest ööst.
Pole sõnu selle kirjeldamiseks!
Ja küllap tol hetkel ei saagi päriselt aru, mis toimub.
Maa seest tuli madal kõmin, mis kestis lõputult kaua.
Vaatasime mehega teineteisele otsa, kallistasime ja hakkasime palvetama.
Hetke pärast tormasid nad välja.
Ja kui olime täiesti välja jõudnud,
siis vaatasin ja mõistsin, et kõik need hooned on varisenud.
Ja see oli nii valus, kuna siin olime teeninud oma naabreid.
Aastaid oli ta teeninud
umbes 50 ümbruskonna last, õpetades neile Piiblit.
Olen neile tädi Elmas.
Vahel ema Elmas, sest oleme olnud
nendega kirikus ja mänginud mänge ja kuulutanud evangeeliumi palju aastaid.
Nad kasvasid üles n.-ö. meie käte vahel.
Ja nüüd on nad kõik läinud! Olen nad kõik kaotanud!
Mõned surid ja mõned on üle maa laiali
või vajavad arstiabi ega saa enam siin elada.
Või on kolinud mõnda teise linna, ja olen nad kõik kaotanud.
Pastor Elmas’e kirik hävis samuti.
Oleme nüüd Vana-Antiookia tänavail.
Paljud tänavad on läbimatud rusude tõttu.
Ja kirik, mis püsis 23 aastat, on sellel puiesteel,
kuid sinna me üle nende varemete ei pääse.
Ainus asi, mida praegu näeme, on teeviit.
Midagi pole alles! Ja see on olnud meie kirik 23 aastat!
Kõik need aastad täis armastust ja hoolt kõigi vastu.
Kõik on täiega läinud!
Ometi on Pastor Elmas positiivne.
Antiookiat pole enam alles, aga tuleb uus Antiookia.
Tuleb uus kirik, ja Jumal on juba andnud meile selle tarvis hoone.
Nii et sellest saab uus kirik, millel pole kahjustusi.
Chris Mitchell, CBN’i Uudised, Antiookia, Türgi.
Uskumatu! Tänan, Chris!
Järgnevalt, üks aasta sõda.
Vaatame tagasi Ukraina rahva katsumustele ja võitudele
ning kristlastele, kes teenivad rindejoonel.
Kui maailm vaatab pealt.
Siin Lähis-Idas käib kõva diplomaatiline köievedu.
Saate lähemalt teada saatest Jeruusalemma Ajajoon.
Iisraeli arheoloogid räägivad avastusest, mis võiks muuta
arusaama Templimäest.
Vaadake CBN’i Jeruusalemma büroo juhatajat
Chris Mitchell’i, ja näete maailma kujundavaid sündmusi
Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont täna õhtul kell 20:30
CBN’i Uudistekanalilt.
Orvu Väljavaade tahab armastada ja teenida riskilapsi,
aidata neil hoida peresid koos ja luua võimalusi tugevate
ja kestlike kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et aidata võimalikult paljusid
orvuksjäänud ja kaitsetuid lapsi.
Kuid me ei taha minna üksi.
Me läheme välja päästma maailma ühe lapse, ühe pere,
ühe kogukonna haaval. Tule kaasa!
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Värskeim audioraamat Gordon Robertson’ilt,
’Jumalik juhatus: Jumala plaan sinu tulevikuks.’
Saan täituda Püha Vaimu rõõmu, armastuse, rahuga,
sest olen tehtud Tema näo järgi.
Seda Jumal tahabki.
Seda Ta algusest peale kavatseski.
Mina olen mõeldud kehastama Teda inimesena.
Need on imelised, innustavad sõnad.
’Jumalik juhatus: Jumala plaan sinu tulevikuks’. Juba saadaval.
Tere tagasi!
Uskumatu, et juba aasta on möödas Vene sissetungist Ukrainasse.
CBN’i Chuck Holton on sestpeale tihti käinud seal reportaaže tegemas
ning näitab meile Ukraina rahva katsumusi ja võite.
24. veebruaril 2022 lõpeb ukrainlaste jaoks tavaelu.
Tungides sisse maalt, merelt ja õhust, valguvad Vene väed Ukrainasse.
Maailma juhid kehtestavad kohe Venemaale sanktsioonid.
Vene sõjavägi on alustanud jõhkrat rünnakut Ukraina rahva vastu.
See on provotseerimata, õigustamatu, tarbetu, ettekavatsetud rünnak.
Üle 70 000 Vene sõduri üritab piirata pealinna Kiievit,
kuid edasitung takerdub peagi.
Vene vägedel on kehv väljaõpe, juhtimine, varustus ja motivatsioon.
Nad kohtavad raevukat vastupanu.
Siin on näha, et nad võtavad
laste mänguväljakult liiva oma liivakottide täiteks.
Kui me ei peata neid nüüd,
peavad minu lapselapsed nendega sõdima ca 20 aastat hiljem.
Peame selle peatama!
Kui sissetung hiliskevadel takerdub,
hakkab Venemaa ründama kaugmaarakettidega,
kahjustades tuhandeid tsiviliste ja miljonite väärtuses vara.
Tihti saavad pihta haiglad, kodud ja koolid.
See naine minu taga on Olga, ja tema kodu purustas väga suur rakett.
Lõhkus kõik majad selles piirkonnas.
See on vaid elamupiirkond, siin pole sõjalisi objekte ega midagi.
Ta on venekeelne.
Ta on elanud selles majas kogu elu
ja tal pole plaane, pole raha, et minna mujale.
Nii sorib ta praegu lihtsalt rusudes, püüdes otsustada, mida edasi teha.
Aprilliks on selge, et ukrainlased hoiavad Kiievit,
ning Venemaa tõmbab tagasi, et suunata oma väed itta.
Nende lahkudes paljastuvad vabastatud paigus
Vene võikad sõjaroimad ja inimõiguste rikkumised.
Mais vallutab Venemaa pärast neljakuist ränka võitlust Mariupoli.
Tuhanded surevad selle käigus ja linnast jäävad vaid varemed.
Vene tiibrakettide, kobarmoona ja termobaariliste relvade sajus
ei pääse Ukraina farmerid viljaga turule,
ja tekib taas humanitaarkriis.
Nisutarned kukuvad ja tekib üleilmne nappus.
Mure sõdimise pärast Zaporižja tuumajaamas on peauudis suvel,
kui Venemaa võtab jaama pantvangi ja ohustab selle töötajaid.
Kaalul on Euroopa mandri suurima tuumajaama ohutus ja julgeolek.
Ukraina teeb septembris vasturünnaku.
Nad vabastavad kiiresti üle 600 000 ruutkilomeetri põhjas.
Sõdurite sõnul võimaldab seda annetatud USA varustus.
Üks meie sõdur on selle tehnoloogiaga tugevam kui ehk 10-20 Vene sõdurit.
See aitab meil võita.
Ukrainlased kasutavad leidlikult ka jaemüügiseadmeid,
võttes tavakaameraga droonide toel maha sadu Vene tanke.
Suurte kaotuste tõttu korraldab Putin
esimese mobilisatsiooni pärast II ilmasõda.
Üle miljoni Vene mehe põgeneb väeteenistuse eest.
Septembris annekteerib Venemaa neli Ukraina oblastit.
Mõned päevad hiljem pommitatakse Krimmi silda.
Peagi pärast seda võtab Ukraina armee tagasi Hersoni,
andes venelastele seni rängima hoobi ning põhjust pidutseda tänavail.
Need kristlased tulid sisse palvetama oma linna pärast.
Pole sõnu oma tunnete väljendamiseks!
See on õnn, ning minu jaoks oli see liigutamatu mägi;
seda sai liigutada üksnes Jumal.
Venemaa sihib talve lähenedes elulist taristut.
Kasutades külma relvana,
jäetakse pidevate raketirünnakutega paljud Ukraina külad ilma elektrist,
veest või küttest.
Rinne peab, kui President Zelenskõi palub rohkem abi,
kuna tema armee tulistab rohkem suurtükimoona kuus
kui enamus riike hangib aastas.
OÕ ja Orvu Väljavaade
on aidanud Ukraina kristlasi algusest,
pakkudes hädavajalikku abi rindetsoonis ja sisepagulasperedele.
Ja näen, et rahvas, kes on veel siin, see kogudus, kes teenib rahvast siin,
nad sõdivad ka minu eest.
Nad on nagu teise tasandi sõdurid.
Aasta pärast sissetungi
pole Venemaa veel saavutanud ühtki strateegilist eesmärki
ning sõja ägenemine on üha tõenäolisem,
kuna NATO paigutab rohkem sõdureid oma idapiirile.
Vene pool loodab uues pealetungis 500 000 sõduriga lüüa ukrainlasi,
enne kui nood saavad lubatud tankid ja pikamaarelvad.
Ent Ukrainal on nüüd miljoniline armee
ja parem väljaõpe ja varustus.
Ekspertide sõnul võib sõda kesta aastaid,
ent kui Ukraina saab vajalikud relvad paari kuuga,
võib olukord muutuda.
Chuck Holton, Ukrainast CBN’i Uudistele.
Vaatate CBN’i uudiseid.
Tänan, et vaatate meid.
Vaadake värskeid uudiseid, erilugusid ja -saateid,
usaldusväärseid uudiseid!
Näitame teile, mis toimub maailmas ja mille pärast saate palvetada.
Vaadake CBN’i uudiseid! Sest tõde loeb!
Tööpäeviti kell 17:00 CBN’i uudistekanalil.
Tere! Olen Gordon Robertson.
Mu viimane raamat on sinust ja sellest, kust sa tuled,
ja, veelgi olulisem, kuhu lähed.
Selles raamatus avastad kolm elu suurimat küsimust.
Sinu vastus neile väga olulistele küsimustele võib määrata su tuleviku.
Gordon Robertson'i viimasest audioraamatust ’Jumalik juhatus’
leiad juhiseid täisväärtuslikuks eluks, tähenduse Jumala lapseks olemisele,
rohu negatiivse sisehääle vastu, usku tugevdava harduspäeviku
ja nii palju muud.
Jumal on teinud sind kordumatuks.
Sa oled ainus sina kogu inimajaloos.
Sa oled ainus, kes saab täita missiooni, mille Tema on
just sinu jaoks koostanud.
Loodan, et see õpetus julgustab sind püüdlema Jumala parima poole.
Saad ’Jumaliku juhatuse’, kui saad CBN’i partneriks.
Tänapäeva teadusvallast väljaspool on vägi,
mis ei allu loogikale.
Kuis ma ellu jäin?
Ei tea, kui kaua olin seal olnud.
Vaadake vaimustavaid, vahetuid läbielamisi Jumala sekkumisest,
mis aitasid üle võimatutest olukordadest.
See oli täielik ime!
Palve tõesti toimib!
Jumal saatis selle korda!
Ta suudab võimatut!
Jumal ei jäta sind hätta!
’Imed tänapäeva elus’, nädalalõppudel CBN’i uudiste ja CBN’i pere kanalitel.
Saate lõpetuseks, vanim ja täielikem avastatud heebreakeelne Piibel
müüakse mais oksjonil ilmselt 30-50 miljoni USD eest.
Teadlaste sõnul kirjutati see üle 1000 aasta tagasi Iisraelis või Süürias,
ja see on pea täpselt sama Piibel nagu meil tänapäeval.
Vaadake, kui hästi ta hoitud on.
Uskumatu! Hämmastav!
Tänan vaatamast sel nädalal!
Järgmise nädalani meilt kõigilt siit: Nägemist! ja Jumal õnnistagu teid!
Tõlge: Sulev Kivastik